羅馬共和國

羅馬共和國（拉丁文：Res publica Romana），正式嘅名係「元老院同羅馬人民」（S.P.Q.R.），係古羅馬嘅一個時期，由前509年羅馬人民趕走羅馬國王（英文：King of Rome）羅斯亞斯·他卡尼互斯·蘇巴巴斯（英文：Lucius Tarquinius Superbus）（Lucius Tarquinius Superbus）到前27年凱撒大帝個養仔屋大維稱帝為止。羅馬共和國開創共和制，元首係兩位羅馬執政官（英文：Roman consul），由元老院同人民大會（英文：Roman assemblies）去決定人選。喺共和國嘅統治下，由只控制住羅馬城附近到攞到地中海嘅霸權。
嗰陣時嘅羅馬社會主要溝埋拉丁人同伊楚斯肯人嘅文化，亦都有希臘嘅元素，呢點可以喺古羅馬嘅宗教同神殿度睇到。羅馬嘅政治結構同古希臘嘅直接民主差唔多時間出現，但係羅馬嘅共和制度方面係一個有得選舉但係唔民主嘅寡頭制。嗰陣時已經有每年俾人投票揀人，共和國由任期一年嘅政務官俾元老院監督嘅前提一齊統冶，由比較小人又有權嘅家族霸左好多嘅政務官。羅馬嘅憲制喺共和國嗰幾百年有唔少嘅變化，去適應嗰時唔同嘅問題同難關，好似加咗好多嘅地方長官管住佢地攞到嘅行省，或者元老院嘅組成。
唔似後嚟羅馬帝國嘅「羅馬治世」（拉丁文：Pax Romana），喺共和嘅時候羅馬喺一個打扙打好耐嘅態。佢嘅首要敵人喺佢啲拉丁同伊楚斯肯嘅小國，其次係高盧人（曾經喺前387年洗劫過羅馬）。俾人洗劫過之後，羅馬喺一個世紀內征服曬成過意大利半島，而因此變成地中海一支重要嘅勢力。佢嗰時策略上面最大嘅敵人係古迦太基，打咗三場仗，終於喺前202年喺札馬戰役打贏，變成主宰古典時代地中海世界嘅勢力。跟住開始咗好多艱難嘅征服，打敗咗腓力五世同馬其頓嘅皇帝柏修斯、塞琉古帝國嘅皇帝安提阿哥三世、盧西坦人嘅領袖維里阿修斯、努米底亞國王朱古達、本都王國國王米特里達梯六世、高盧部落阿維爾尼人首領維欽托利同埋埃及妖後克里奧帕特拉七世。
喺羅馬本土，貴族嘅寡頭精英同比較多人嘅平民發生咗場衝突，最後都和平解決咗，喺前4世紀平民做到政治上嘅平等。共和國後期（前133年開始）發生咗啲好大嘅國內紛爭，可以睇做一場貴人派（保守啲）同平民派（想要改革）之間嘅衝突。羅馬同佢意大利嘅盟友就公民權同羅馬嘅霸權打咗場仗，叫做同盟者戰爭，亦擴大咗內亂嘅規模。大規模嘅蓄奴令佢哋發起咗三次嘅奴隸起義。緊張嘅局勢同對外嘅野心加埋搞到進一步嘅內戰，第一場係馬略同蘇拉兩邊打嘅，隔咗一代之後，共和國嘅儒略．凱撒同龐培又打咗場，就算凱撒贏咗同俾元老院揀咗做一世嘅獨裁者，最後都係俾人喑殺。繼承佢嘅屋大維同陸軍中尉馬克．安敦尼殺咗喑殺凱撒嗰班人，但佢哋最後決裂。安敦尼同佢盟友埃及妖后同屋大維喺亞克興戰役打輸咗，加埋元老院俾咗屋大維嘅特權做奧古斯都，基本上成為羅馬嘅第一位皇帝，標誌咗共和國嘅完結。

政府架構
羅馬共和國由兩個執政官（Consul）領導，執政官由元老院成員選出。羅馬共和國設有護民官（英文：Tribune）（Tribune），如果護民官反對一項政策，嗰項政策就會撤銷，目的係保障羅馬平民。
羅馬共和國嘅憲制由前509年推翻君主制嘅革命開始，喺前27年嘅憲制改革（將共和國事實上變做羅馬帝國）結束。呢套憲制基本上係一套不斷演變、無成文記載嘅原則同指引，由先例傳落嚟，而成個政府同政冶跟住佢運作。

元老院
元老院嘅權威係喺元老佢哋嘅威望同尊敬所𧗠生嘅。佢哋嘅威望同尊敬係基於先例同傳統，以及元老自己嘅素質同聲譽。元老院可以通過法令，正式上係元老院俾政務官嘅「建議」（拉丁文：senatus consulta），實制上政務官通常都遵守。喺共和國中期經過羅馬嘅擴張，元老院變得更加主導。元老院係唯一可以有效咁管理成個國家嘅機構，控制住羅馬嘅財政、政務官嘅任命、對外嘅事務同埋軍隊嘅部署。佢哋亦都係好勁嘅宗教團體，佢負責接收預兆嘅警告同埋指導羅馬人對預兆嘅回應。
佢嘅特權喺前2世紀開始受到挑戰，佢無咗習慣上要預先批淮立法嘅權力。喺前121年因為殺咗蓋約·格拉古而開始咗佢哋聲稱有權發出「元老院嘅緊急決定」（拉丁文：Senatus Consultum Ultimum），呢啲法令指導政務官去做用嚟保護共和國嘅行動，而完全唔理行動係咪合法，並表明咗即使後來嗰啲行動會俾法庭挑戰，元老院會願意支持嗰位政務官。
元老院嘅成員通常由監察官任命，而佢通常揀啲新當選嘅政務官做元老院嘅成員，使到元老院成為部分民選機構。成員嘅身份無得傳承，而元老院大多時侯都會有新人上任，但係前任政務官嘅仔多數易啲俾人選咗做揀人嘅政務官。喺危急嘅關頭，元老院可以任命獨裁者去任命元老，但係喺共和國末期，好似凱撒同後三頭同盟嘅成員篡奪咗呢啲權力

立法
羅馬公民喺立法上嘅地位係有限嘅，但係係好多法律權利重要嘅先要條件，好似審判、上訴、結婚、投票、做公職、簽訂有約束力嘅條約同特別情況之下免稅嘅權力。有齊曬所有法律同政治權力嘅成年男性公民叫做有最高權力嘅（拉丁文：Optimus jure）。有最高權力嘅公民選出佢哋一啲嘅大會。公民大會可以選出政務官、頒佈法律、主持死刑案件嘅審判、宣報戰爭或和平狀態同埋創製同解散條約。共和國有兩種用嚟立法嘅大會，委員會（拉丁文：committa），則係所有有最高權力嘅公民組成嘅大會，同埋理事會（拉丁文：consillia），則係喺有最高權力嘅公民裏面特定組別嘅大會。
公民以百人隊（拉丁文：centuria）同部族（拉丁文：tribus）作為基本嘅組織單位，佢哋跟住自己嘅單位集會。百人隊會議即係羅馬嘅士兵，主席通常係執政官。百人隊逐個去投票，直至到有個政案得到大多數嘅支持。佢哋亦都選出有統治權嘅政務官（執政官同民選官）同埋監察官。只有百人隊大會可以宣戰同批淮人口普查嘅結果。喺某啲司法案件，佢哋係最高嘅上訴法院。
部族會議即係羅馬嘅公民，由35個部族組成。執政官主持佢哋嘅大會，當有個政案得到大多數嘅支持，投票就會結束。雖然佢哋無通過好多法律，但係財務官、有資格座椅嘅市政官同埋軍事護民官都係佢哋選出。平民會議同部族會議一樣，但係唔包埋貴族。平民會議選出佢哋嘅官員，即係平民市政官同平民護民官。會議通常由平民護民官主持，大多數法律都喺度通過，平民會議亦可以當造上訴法院。

政務官
喺共和國裏面每個政務官都有憲政嘅權力，佢哋俾元老院分配去其中一個行省，亦即係嗰個政務官執行權力嘅範圍。權力一係使用喺某個地理區域，一係喺某啲特定嘅任務或工作。政務官嘅權利來自喺羅馬嘅人民（平民同貴族），執政官同民選官掌統治大權（拉丁文：Imperium），挾義嚟講係指揮軍隊嘅權力。實際上，統治大權喺其它領域有好廣泛嘅權力，好似外交同埋司法系統。喺極端情況下，呢啲有統治大權嘅政務官可以對羅馬公民判死刑。所有政務官都有強制行刑（拉丁文：coercitio）嘅權力，用嚟對罪犯執行懲罰，以保持公眾嘅佚序。政務官亦都有搵預兆嘅權力同埋責任，可以用嚟阻住政治對手。
政務官權力嘅制衡之一係合議（拉丁文：collega），每個職位最少同時由兩個人去做；另一樣制衡係挑釁（拉丁文：provocatio）。喺羅馬，所有公民都喺強制行刑時俾挑釁保護，係正當法律程序早期嘅形式，亦都係人身保護令（拉丁文：habeas corpus）嘅前身。如果有任何政務官嘗試對羅馬公民行使共和國嘅權力，嗰位公民可以向保民官對政務官嘅行動提出上訴。除此之外，當一位政務官一年嘅任期完咗，佢要等十年先至可以喺嗰個職務再任。呢個限制對某啲執政官同民選官造成咗一啲問題，所以有時佢哋嘅統治大權會俾人延長。喺延長嘅時候，佢哋喺無正式職位下依然有嗰個職位嘅權力（作為資深嘅政務官）。
喺軍事情況緊急嘅時候，一個獨裁官會俾官員任命，任期六個月。羅馬嘅憲政會俾佢解散，而獨裁官會變做共和國嘅絕對之主。當獨裁官任期過咗，憲政會被恢復。
喺古羅馬，監察官係負責保持住人口普查、監住公共嘅道德同埋某啲方面嘅政府財政嘅政務官。監察官有嘅權力係絕對嘅，無政務官可以抵制佢哋嘅決定，只有下一任監察官可以取消佢哋做咗啲決定。監察官管住公共規範係喺現代英文censor同censorship呢兩個字嘅起源。喺人口普查嘅時候，佢哋可以俾公民入去元老院，或者喺元老院趕走佢哋。
執政官喺羅馬共和國係最高嘅常設政務官，每個任期一年。佢哋嘅權力包括國王以前嘅統治大權同新元老嘅任命，喺民事同軍事上有好高嘅權力。喺羅馬城嘅時候，佢哋係羅馬嘅政府首腦，主持住元老院同公民大會。喺國外時，每位執政官指揮一支軍隊，國外時佢哋嘅權力幾乎係絕對嘅。
因為護民官俾人睇成平民嘅化身，所以佢哋係神聖嘅。佢哋嘅神聖由平民嘅承諾擁護，佢哋會殺死喺護民官任期內傷害或者阻住護民官嘅人。傷害護民官、唔理佢嘅否決或者阻住佢做嘢喺羅馬係死罪。
裁判官管住民法同埋指揮喺行省入面嘅軍隊；市政官呢個職位選出嚟係為咗處理羅馬城嘅內政，好似管住公眾遊戲同節目；財務官通常輔助羅馬嘅執政官同埋行省入面嘅總督。佢哋嘅職責通常同財務有關。